**Hévízi Turisztikai Nonprofit Kft Taggyűlésére**

**Tárgy:** A Hévízi Turisztikai Nonprofit Kft Felügyelő bizottság beszámolója a 2018. évi működés ellenőrzéséről, valamint a 2018. évi beszámoló, mérleg és eredmény-kimutatás alapján.

A Hévízi Turisztikai Nonprofit Kft ellenőrzése egész évben folyamatos kapcsolattartás keretében történt. Az ügyvezető igazgató minden negyedévet követően megküldi a Felügyelő Bizottság tagjainak a főkönyvi kivonatot és a bevétel és kiadási tervet, így mindig rendelkezésre állt az információ arról, hogyan teljesíti a társaság az éves üzleti tervében vállalt kötelezettségét.

A Felügyelő Bizottság Elnöke folyamatosan személyes is tartja a kapcsolatot az ügyvezető igazgatóval és tájékoztatást kap arról hogyan alakul a társaság likviditási helyzete, illetve hogyan alakul a társaság marketing tervének teljesítése, milyen gondok merülnek fel, esetleg kiemelkedő sikereket ér el a társaság az üzleti terv megvalósítása során. A FEB Elnök az egyéb munkáltató jogkör gyakorlásával ellenőrzi folyamatosan az ügyvezető igazgató egyéb személyi juttatásokkal kapcsolatos kifizetéseit és gyakorolja azok engedélyezési jogkörét.

Az eredmény kimutatásból látható, hogy a társaság az előző évi 6,9 pozitív eredménnyel szemben a beszámolási évet 11,9 millió forintos pozitív eredménnyel zárta.. Ki kell emelni azt, amíg a társaság bevételben az előző évhez képest egy millió forinttal kevesebbet teljesített és az egyéb bevétele is 1,2 millió forinttal kevesebb volt, annak ellenére az adózott eredmény sokkal kedvezőbb, mint az előző évi záró. A társaság ezt azzal érte el, hogy a kiadások jelentősen kevesebbek az anyagjellegű ráfordításoknál és a személyi jellegű kiadásoknál.

Azért fontos megállapítani azt is, hogy a társaság működésének köszönhetően, Hévíz városban a vendégéjszakák száma jelentősen emelkedett.

Hévíz, 2019. április 16.

Bediné Makra Anikó

Hévízi Turisztikai Nonprofit Kft

Felügyelő Bizottságának elnöke