

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/5177-4/2019.

Napirend sorszáma:

**Előterjesztés**

**Hévíz Város Önkormányzat Képviselő-testületének**

**2019. április 25-ei nyilvános ülésére**

**Tárgy:** A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosítása

**Az előterjesztő:** Papp Gábor polgármester

**Készítette:**  Varga András TASZII Intézményvezető

Fábiánné Hoffman Márta hatósági osztályvezető

**Megtárgyalta:** Jogi- Ügyrendi, Szociális Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A szociális igazgatásról és a szociális ellátásokról szóló 1993. évi III. tv. (a továbbiakban: Szoctv.) 92. § (1) bekezdése alapján a személyes gondoskodás nyújtó ellátásokról, azok igénybevételéről, valamint a fizetendő térítési díjakról a fenntartó önkormányzat rendeletet alkot.

A szociális szolgáltatások és a személyes gondoskodást nyújtó gyermekjóléti ellátások szabályait az önkormányzat a 21/2014. (IV. 29.) önkormányzati rendeletében (a továbbiakban: Ör.) határozta meg.

A Szoctv. és a gyermekek védelméről és a gyámügyi igazgatásról szóló 1997 évi XXXI. törvényben (a továbbiakban Gyvt.) továbbá a részletes szabályokat tartalmazó végrehajtási rendeletben rögzítettek miatt minden évben felülvizsgálatra kerülnek a személyes gondoskodást nyújtó szociális és gyermekjóléti szolgáltatások igénybevételéért fizetendő térítési díjak. A térítési díjak megállapításához minden évben bekérjük a Teréz Anya Szociális Integrált Intézmény (a továbbiakban: TASZII) és a Gazdasági Műszaki Ellátó Szervezet (a továbbiakban: GAMESZ) javaslatát.

**Intézményi térítési díjak megállapítása**

A Szoc.tv. 115. §(1) bekezdése alapján: Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget. Az intézményi térítési díj év közben egy alkalommal, támogatott lakhatás esetében két alkalommal korrigálható. Az intézményi térítési díjat integrált intézmény esetében is szolgáltatásonként kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani.

Az intézményvezetők javaslatára 2018. december 19-ei Képviselő-testületi ülésen ismételten felülvizsgálatra kerületek a térítési díjak és a 44/2018. (XII. 19.) Önkormányzati rendelet alapján **2019. február 1.** **napjával módosult az idősek bentlakásos otthonában történő ellátás intézményi térítési díja**, a **házi segítségnyújtás térítési díja** egységesen 800 Ft/óra intézményi térítési díjban került meghatározásra és a jövedelmi viszonyokhoz igazított **kedvezményes térítési díj került bevezetésre a személyi gondozás és a szociális segítés igénybevételéért** a hévízi lakosok számára, amelyet korábban ingyenesen biztosított az önkormányzat. A **jelzőrendszeres házi segítségnyújtásban szintén kedvezményes térítési díj** került bevezetésre a fenti időponttól a hévízi lakosok számára.

A TASZII intézményvezetője megküldte hivatalunk részére a 2019. évi intézményi térítési díj megállapításához szükséges (a GAMESZ által kimutatott) önköltség számításokat. Az Intézményvezető az Ör. vonatkozásában **nem javasolt módosítást sem tartalmilag, eljárásrendileg, sem a térítési díjak összege kapcsán**. A GAMESZ Igazgató arról tájékoztatott, hogy az érvényben lévő és intézményünk által alkalmazott **étkezési térítési díjait nem kívánják módosítani.**

(A számításokat az előterjesztés 1. számú melléklete tartalmazza.)

1. ***Étkeztetés***

A jelenlegi szabályozás alapján a szociálisan rászorultak részére biztosított étkezés bruttó intézményi térítési díja 595 Ft/fő/adag. Hétköznapokon ezen összegért a GAMESZ biztosítja az ételek előállítását. Ezen összeg 2018. május 1. napjával került megállapításra, módosítására nem érkezett javaslat. Hétvégén a TASZII - pályázat alapján kiválasztott - külsős cégtől vásárolja a szolgáltatást, jelenleg 700 Ft/fő/adag áron.

Az Szoc.tv. 115.§ (2) bekezdése alapján, a kötelezett által fizetendő térítési díj összegét (a továbbiakban: személyi térítési díj) az intézményvezető konkrét összegben állapítja meg, és arról az ellátást igénylőt a megállapodás megkötésekor írásban tájékoztatja. A személyi térítési díj nem haladhatja meg az intézményi térítési díj összegét. A szociális alapszolgáltatások személyi térítési díjának megállapításánál a szolgáltatást igénybe vevő személy rendszeres havi jövedelmét, kiskorú igénybe vevő esetén a családban egy főre jutó rendszeres havi jövedelmét kell figyelembe venni. Az Szt 116. § (3) bekezdése rögzíti, hogy a személyi térítési díj nem haladhatja meg a jövedelem

a) 30%-át étkeztetés,

b) 25%-át házi segítségnyújtás,

c) 30%-át, ha a házi segítségnyújtás mellett étkezést is biztosítanak, illetve támogató szolgáltatás,

d) 20%-át a kiskorú részére nyújtott támogató szolgáltatás,

e) 2%-át jelzőrendszeres házi segítségnyújtás

esetében.

Az Szoctv. 116. § (3) bekezdése a szabad- és munkaszüneti napokon történő étkeztetéseknél is biztosítja az alacsony jövedelműek részére az intézményi térítési díjnál alacsonyabb összegű személyi térítési díj megállapítását.

A 2017. év során bevezetett kiszállítási díjnak nem volt negatív hatása az ellátás tekintetében. A szociális étkezést igénybe vevők körében fenti ok miatt nem volt megszüntetés, vagy lemondást. A 2019. évre vonatkozólag a TASZII vezetője a jelenlegi 130Ft/adag kiszállítási díj emelését nem javasolja.

1. ***Idősek otthona:***

Az idősek otthonában az intézményi ellátásért fizetendő személyi térítési díj meghatározása során meg kell állapítani az ellátás igénylőre vonatkozó jövedelemhányadot. A jövedelemhányad nem haladhatja meg az ellátott havi jövedelmének 80%-át.

Amennyiben az így meghatározott jövedelemhányad nem éri el az intézményi térítési díj összegét, abban az esetben a jogszabályban meghatározott jelentős pénz, és/vagy ingatlanvagyon esetén a jövedelemhányad és az intézményi térítési díj közötti különbözetet a jelentős pénz, és/vagy ingatlanvagyonból kell fedezni.

2017. január 1. napjától új rendelkezés került a Szoc.tv-be:

117/D. § (1) Ha tartós bentlakásos intézményi ellátás esetén az ellátott jelentős pénz- vagy ingatlanvagyonnal nem rendelkezik, és a térítési díj megfizetését a 68/B. § (1) bekezdése vagy a 117/B. § (1) bekezdése szerint más személy sem vállalja, de az ellátottnak van nagykorú, vér szerinti vagy örökbe fogadott gyermeke (a továbbiakban e § alkalmazásában: gyermek), a jövedelemhányad - a 117/B. § (2) bekezdése szerinti esetben a más által vállalt személyi térítési díj - és az intézményi térítési díj közötti különbözet (e § alkalmazásában a továbbiakban: díjkülönbözet) megfizetésére az erre irányuló, (2) bekezdés szerinti megállapodás alapján a gyermek köteles.

Az idősek bentlakásos étkeztetését a TASZII a GAMESZ útján - nyersanyagköltség (650 Ft/adag normál étkezés, 700 Ft/adag diétás étkezés) megfizetése ellenében - biztosítja.

Az **idősek bentlakásos otthonában történő ellátás intézményi térítési díja** **2019. február 1. napjától került módosításra**, 100.000 Ft/fő/hó összegről **105.000 Ft/fő/hó összegre változott**. Az intézmény gazdálkodása racionalizált, a kiadások szoros betartása mellett is folyamatosan növekedő tendenciát mutat, 2018. és 2019. években főként a személyi kiadások (pl.: garantált bérminimum, minimálbér központi emelése) terén. A számított önköltséget ugyan emelkedett az előző évhez képest változatlan, – 307.000 Ft/fő/hó – az **intézményvezető javaslata a jelenlegi térítési díj helyben hagyása, figyelembe véve az ellátottak személyi térítési díj fizetési képességét is.**

1. ***Házi segítségnyújtás:***

Az Szoctv. módosításának következtében 2016. január 1-től a házi segítségnyújtás feladat kettévált: szociális segítésre (amelyhez az alacsony szükséglet kielégítését szolgáló, szakképzettség nélkül is ellátható tevékenységek tartoznak) és személyi gondozásra (amelynek keretében, „intenzív” szükségletet kielégítő gondozási tevékenységek és az ápolói kompetenciának megfelelő ápolási feladatok végezhetőek a megfelelő szociális vagy egészségügyi szakképesítés birtokában). A térítési díj megállapításánál 2018. január 1-ét követően már nem szükséges különválasztani, így a térítési díj egységesen került megállapításra.

A szolgáltatás terén történt változások a gyakorlatban kialakultak, a költségek tekintetében azonban nem releváns a különbségtétel. Figyelembe véve a házi segítségnyújtás tervezett 2019. évi költségeit, gondozási óraként egységesen 2604 Ft/óra a számított önköltség.

Az intézményvezető nem javasol változást a jelenlegi **egységesen 800 Ft/óra összeg tekintetében.**

**Hévízen a házi segítségnyújtás ellátásáért az gondozottaknak a 2019. február 1-től bevezetett kedvezményes díjat kell megfizetniük.**

1. ***Jelzőrendszeres házi segítségnyújtás***

A jelzőrendszeres házi segítségnyújtás feladat tekintetében a végrehajtott belső átszervezésnek köszönhetően az előző évhez képest jelentősen alacsonyabb a számított, egy készülékre jutó napi önköltség: míg 2016. évben 203 Ft/nap/készülék, addig 2017. évben 100 Ft/nap/készülék, 2018. évben 104 Ft/nap/készülék, 2019. évben 99 Ft/nap/készülék, változatlan szerződéses összeg mellett. Ezért a **2019. évi intézményi térítési díjat az intézményvezető továbbra is a 60 Ft/nap/készülék összegben javasolja megállapítani.**

A térítésmentes szolgáltatás helyett 2019. február 1. napjától kedvezményes térítési díj került bevezetésre, természetesen a nyugdíjminimummal rendelkezők számára továbbra is ingyenesen, valamint a következő sávban is 50 % kedvezménnyel vehető igénybe. Az az igénybevevő aki házi segítségnyújtásban is részesül szintén térítésmentesen kapja a jelzőrendszeres házi segítségnyújtást.

1. ***Idősek nappali ellátása***

Az idősek nappali ellátása **továbbra is térítésmentes szolgáltatás**.

1. ***Bölcsőde***

A bölcsődei térítési díjak esetében az intézményi térítési díjat külön kell meghatározni a gyermekétkeztetésre és a gyermek gondozására. A gyermekétkeztetés intézményi térítési díjának alapja a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet (a továbbiakban: Korm. rend.) 9. § (1) bekezdése értelmében a gyermek gondozására számított intézményi térítési díj az élelmezés nyersanyagköltségével csökkentett szolgáltatási önköltség és a normatív állami hozzájárulás összegének a különbözete. Az élelmezés nyersanyagköltségének meghatározásakor az általános forgalmi adóval növelt összeget kell figyelembe venni.

2017. szeptember 1-től bevezetésre került a bölcsődei gondozási díj az alábbiak szerint:

* a gondozási díj napi összege 400 Ft/gyermek, havidíj formájában megállapítva, azaz 20 – 22 munkanapos hónapok esetén 8.000 – 8.800 Ft/gyermek/hó összegben
* életvitelszerűen, a bejelentett hévízi lakóhelyén vagy tartózkodási helyén élő, hévízi lakosok, akik e tényről nyilatkoznak, a fenti díjból 50 % kedvezményben részesülnének, így a havi díj 4.000 – 4.400 Ft/gyermek/hó díjat kell megfizetniük. A gondozási díj Áfa-mentes.

Tört hónap esetén (beiratkozáskor, nyári leálláskor, illetve kiiratkozáskor) a bölcsődei gondozás személyi térítési díja megegyezik az igénybe vett ellátási nap és az egy napra jutó gondozási díj szorzatával.

A 2018. évi gondozási díj bevétel összege 1.102.000 Ft volt, mely fejlesztésekre, felújításra, eszközök cseréjére került felhasználásra.

**A bevezetett gondozási díj változtatását az intézményvezető nem javasolja.**

A Gyvt. 150. § (5) bekezdése értelmében ingyenes ellátásban kell részesíteni a jogosultat, ha a térítési díj fizetésére kötelezett jövedelemmel nem rendelkezik.

(6) Bölcsődében, mini bölcsődében nyújtott bölcsődei ellátás esetén

*a)*a rendszeres gyermekvédelmi kedvezményben részesülő gyermek,

*b)*a tartósan beteg vagy fogyatékos gyermek,

*c)*a három- vagy többgyermekes család gyermekének,

*d)* az átmeneti gondozásban lévő, az ideiglenes hatállyal nevelőszülőnél vagy gyermekotthonban elhelyezett, a nevelésbe vett gyermek,

*e)*a védelembe vett gyermek

gondozását térítésmentesen kell biztosítani. Ezekben az esetekben személyi térítési díj - a Gyvt. 21/B. § (1) bekezdésében foglaltak figyelembevételével - csak az étkezésért kérhető. A *c)*pont szerinti gyermekszámot a 21/B. § (3) bekezdésében foglaltak szerint kell meghatározni.

A Korm. rend. 9. § (3) bekezdés alapján a bölcsődei, mini bölcsődei gondozás személyi térítési díját - a fenntartó eltérő döntése hiányában - akkor is teljes hónapra kell megállapítani, ha a gyermek az ellátást a hónap nem minden napján veszi igénybe.

Az jogszabály változás miatt 2015. évtől a személyes gondoskodás körébe tartozó szociális ellátások esetében megszűnt az intézményi térítési díj számításának azon módja, amely az intézményi térítési díjat a szolgáltatási önköltség és az állami támogatás különbözeteként rendelte megállapítani. Azonban a döntés meghozatalához elengedhetetlen az állami támogatás számbavétele. Az alábbi táblázat a személyes gondoskodás körébe tartozó szociális ellátásokra igényelt (tervezett) 2019. évi normatív állami hozzájárulásokat tartalmazza:

|  |  |  |
| --- | --- | --- |
| Sorszám | Személyes gondoskodás megnevezése | Állami támogatás Ft/év |
| 1. | Étkeztetés szociálisan rászorultak részére | 4 041 280 |
| 2. | Házi segítségnyújtás |  |
| 3. | szociális segítés | 50 000 |
| 4. | személyes gondoskodás | 17 160 000 |
| 5. | Nappali ellátás - Idősek klubja tartózkodás | 2 725 000 |
| 6. | Ápolást-gondozást nyújtó intézmény és rehabilitációs intézményi ellátás (Idősek Otthona) | 71 736 640 |

Az előterjesztésben részletesen ismertetettek alapján az intézményi térítési díjak felülvizsgálata az április 1-ig történő határidőben megtörtént.

A hatályos önkormányzati rendelet 2. melléklet C. oszlopa meghatározza „2019. évi szolgáltatási önköltséget”. E rendelkezés módosítását szükségesnek tartjuk, mert az önköltség meghatározásának időbeli hatálya nem 2019. évre szól, hanem addig, amíg e rendeleti szabályozás hatályban van, hiszen a már ismertetett rendelkezések alapján a térítési díjakat év közben is felül lehet vizsgálni. Ennek megfelelően kezdeményezzük e rendelkezés módosítását, a már megállapított intézményi térítési díjak változatlanul hagyása mellett.

Részletes indokolás:

1. § A személyes gondoskodás keretében nyújtott szolgáltatások önköltségének időbeli hatályát módosítja a 2. mellékletben.

2. § A hatályba léptető rendelkezéseket állapítja meg.

**Tisztelt Képviselő-testület!**

Kérem, hogy az előterjesztést megvitatni és a rendelet-tervezetet elfogadni szíveskedjenek. A rendelet-tervezet elfogadása minősített többséget igényel.

**2.**

**Hévíz Város Önkormányzat Képviselő-testületének**

**.../…. (… . …) önkormányzati rendelete**

**a szociális szolgáltatásokról és a személyes gondoskodást nyújtó**

**gyermekjóléti ellátásokról szóló**

**21/2014. (IV. 29.) önkormányzati rendelet módosításáról**

Hévíz Város Önkormányzat Képviselő-testülete a szociális igazgatásról szóló 1993. évi III. törvény 92. § (1) - (2) bekezdésében, valamint a gyermekek védelméről és a gyámügyi igazgatásról szóló 1997. évi XXXI. törvény 29. § (1) - (2) bekezdésében kapott felhatalmazás alapján, az Alaptörvény 32. cikk (2) bekezdésében meghatározott feladatkörében eljárva a következőket rendeli el:

**1. §** A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet 2. melléklete az 1. melléklet szerint módosul.

**2. §**  Ez a rendelet 2019. május 1. napján lép hatályba és hatályba lépését követő napon hatályát veszti.

dr. Tüske Róbert Papp Gábor

jegyző polgármester

*1. melléklet a …./2019. ( ) önkormányzati rendelethez*

*2. melléklet a 21/2014. (IV. 29.) önkormányzati rendelethez*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | A | B | C | D | |  | |  |  | |
| Sorszám | Személyes gondoskodás megnevezése | Mennyiség egysége | Szolgáltatási önköltség | Fizetendő intézményi térítési díj | |  |  | | | |
| 1 | Étkeztetés szállítási díja | Ft/adag | 182 | 130 | |  |  | | | |
| 2 | Házi segítségnyújtás | Ft/fő/gondozási óra | 2602 | 800 | |  |  | | | |
| 3 | Jelzőrendszeres házi segítségnyújtás | Ft/ellátási nap | 99 |  | 60 |  | |  | |
| 4 | Nappali ellátás - Idősek klubja tartózkodás | Ft/fő/ellátási nap | 1253 | 0 | |  |  | | | |
| 5 | Ápolást-gondozást nyújtó intézmény és rehabilitációs intézményi ellátás (Idősek Otthona) | Ft/fő/hó | 306 596 | 105 000 | |  |  | | | |
| 6 | Ft/fő/nap | 10220 | 3 500 | |  |  | | | |
|  |  |  |  |  |  |  | |  | |
|  | A | B | C | D | E | F | | G | | |
| Sorszám | Személyes gondoskodás megnevezése | Mennyiség egysége | Nyersanyag ktg. | Rezsiköltség | Nettó intézményi térítési díj | ÁFA | | Fizetendő  bruttó intézményi térítési díj | | |
| 7 | Étkeztetés szociálisan rászorultak részére | Ft/fő/adag | 260 | 208 | 468 | 126 | | 595 | | |
|  |  |  |  |  |  |  | |  | |
|  | A | B | C | D | E | F | |  | | |
| Sorszám | Személyes gondoskodás megnevezése | Mennyiség egysége | 2019. évi szolgáltatási önköltség | Normatív állami hozzájárulás | Számított intézményi térítési díj | Fizetendő intézményi térítési díj\* | |  | | |
| 8 | Bölcsődei gondozás | Ft/fő/nap | 10416 | 2858 | 5596 | 400 | |  | | |

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosítása

**Társadalmi-gazdasági hatása**: A jelen rendeletben megállapított intézményi térítési díjak szükségesek a szolgáltatások biztosításához. Törvény alapján azonban a jövedelem figyelembevételével kerülnek a ténylegesen fizetett térítési díjak megállapításra. A rendeletmódosítás elfogadása egy reálisabb finanszírozási rendszert alapoz meg, amely az ellátást igénybe vevők jövedelmi helyzetét kevésbé terheli meg, viszont egy igazságosabb teherviselés felé mutat.

**Költségvetési hatása**: A rendeletmódosítás **Környezeti, egészségi hatása**: A tervezetben foglaltak a hatályba lépéskor közvetlen környezeti és egészségi következményei nincsenek. A fenntartónak a belépési hozzájárulásból származó bevételi forrást az intézmény működtetésére és fejlesztésére kell fordítani, ez a későbbiek során kihat a környezeti változásra is.

**Adminisztratív terheket befolyásoló hatása**: Az adminisztratív terhek kisebb mértékben növekednek, amelyhez a személyi feltételei adottak.

**Egyéb hatása**: Nincs.

**A rendelet megalkotásának szükségessége**: Az Szt.-ben rögzítettek miatt szükséges április 1. napjáig az intézményi térítési díjak megállapítása.

**A rendelet megalkotása elmaradása esetén várható következmények**:

A Szoc.tv. előírása indokolja a térítési díjak felülvizsgálatát és az intézményi térítési díj megállapítását.

**A rendelet alkalmazásához szükséges feltételek**: A jogszabály alkalmazásához szükséges személyi, szervezeti, tárgyi feltételek nem változnak, azok rendelkezésre állnak. A pénzügyi feltételeket az önkormányzat 2019. évi költségvetése biztosítja.

**3.**

**Bizottsági állásfoglalás**

**4.**

**Mellékletek**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2019. évi TASZII intézményi térítési díj számítás a 2019. évi tervadatok alapján** | | | | | | |
|  |  |  |  |  |  |  |  |
|  |  |  |  |  |  |  |  |
| **Étkeztetés szállítási díja:** | | |  |  |  |  |  |
| 2019-ben a szállítás tervezett dologi kiadása: | | | | | 450 000 |  |  |
|  |  | 1 fő sofőr bére+járulék+jutt. | | | 3 302 000 |  |  |
|  |  | 1 fő kisegítő bére+járulék+jutt. | | | 3 015 000 |  |  |
|  |  |  | összesen: |  | 6 767 000 |  |  |
|  | 50% a szociális étk-re jutó kiadás: | | | | 3 383 500 |  |  |
|  | tervezett kiszállítandó adagszám: | | | | 18 554 |  |  |
|  | 1 adagra jutó tervezett szállítás díja: | | | | 182 |  |  |
|  | **Javasolt intézményi térítési díj:** | | | | **130** |  |  |
|  |  |  |  |  |  |  |  |
| **Házi segítségnyújtás** | | |  |  |  |  |  |
|  | 2019. évi tervezett kiadás | | |  | 31 934 000 |  |  |
|  | Feladatot ellátók száma: | | |  | 8 |  |  |
|  | Gondozási napok száma: | | |  | 251 |  |  |
|  | Gondozási órák száma: | | |  | 12 271 |  |  |
|  | 1 fő/órára jutó kiad: | |  |  | 2 602 |  |  |
|  | **Javasolt intézményi térítési díj:** | | | |  |  |  |
|  |  | **gondozási díj Ft/óra:** | |  | **800** |  |  |
|  |  |  |  |  |  |  |  |
| **Jelzőrendszeres házi segítségnyújtás:** | | | |  |  |  |  |
|  | 2019. évi tervezett kiadás | | |  | 2 794 000 |  |  |
|  | Készülékek tervezett száma: | | |  | 77 |  |  |
|  | 1 készülékre eső össz.kiad: | | |  | 36 286 |  |  |
|  | ellátási napok száma: | | |  | 365 |  |  |
|  | 1 napra eső készülék kiad: | | |  | 99 |  |  |
|  | **Javasolt intézményi térítési díj:** | | | | **60** |  |  |
|  |  |  |  |  |  |  |  |
| **Nappali ellátás:** | |  |  |  |  |  |  |
|  | 2019. évi tervezett kiadás | | |  | 7 865 000 |  |  |
|  | Ellátottak száma: | |  |  | 25 |  |  |
|  | 1 főre eső kiadás: | |  |  | 314 600 |  |  |
|  | Ellátási napok száma: | | |  | 251 |  |  |
|  | 1 napra eső kiadás: | |  |  | 1 253 |  |  |
|  | **Javasolt intézményi térítési díj:** | | | | **0** |  |  |
|  |  |  |  |  |  |  |  |
| **Időskorúak bentlakásos ellátása:** | | | |  |  |  |  |
|  | 2019. évi tervezett kiadás | | |  | 209 712 000 |  |  |
|  | Ellátottak száma: | |  |  | 57 |  |  |
|  | 1 főre eső kiadás: | |  |  | 3 679 158 |  |  |
|  | Ellátási hónapok száma: | | |  | 12 |  |  |
|  | 1 hónapra eső kiadás: | | |  | 306 596 |  |  |
|  | 1 napra (30) eső kiadás: | | |  | 10 220 |  |  |
|  | **Javasolt intézményi térítési díj:** | | | |  |  |  |
|  |  | **Ft/fő/hó** |  |  | **105 000** |  |  |
|  |  | **Ft/fő/nap** | |  | **3 500** |  |  |
|  |  |  |  |  |  |  |  |
| **Szociális étkeztetés:** | | |  |  |  |  |  |
|  | 2019. évi tervezett kiadás | | |  | 18 175 000 |  |  |
|  | 1 adag nyersanyag költség : | | |  | 260 |  |  |
|  | 1 adag rezsiköltség: | |  |  | 208 |  |  |
|  | 1 adag nettó tér díj: | |  |  | 468 |  |  |
|  | **Javasolt intézményi térítési díj, bruttó:** | | | | **595** |  |  |
|  |  |  |  |  |  |  |  |
| **Bölcsődei gondozás:** | | |  |  |  |  |  |
|  | 2019. évi tervezett kiadás | | |  | 40 725 000 |  |  |
|  | ellátottak tervszáma fő: | | |  | 17 |  |  |
|  | ellátási napok: | |  |  | 230 |  |  |
|  | Gondozási napok tervszáma: | | |  | 3910 |  |  |
|  | 1 gond.napra jutó kiad: | | |  | 10 416 |  |  |
|  | **Javasolt intézményi térítési díj:** | | | | **400** |  |  |

**5.**

**Felülvizsgálatok - egyeztetések**

|  |  |  |  |  |
| --- | --- | --- | --- | --- |
| **Polgármesteri Hivatal** | |  | | |
| **név** | **beosztás/feladat** | | **aláírás** | **megjegyzés** |
| **Fábiánné Hoffman Márta** | **Hatósági osztályvezető/az előterjesztés készítője** | |  |  |
| **Szintén László** | **Közgazdasági osztályvezető/pénz-ügyi ellenőrzés** | |  |  |
| **dr. Tüske Róbert** | **törvényességi felülvizsgálat** | |  |  |

|  |  |  |  |  |
| --- | --- | --- | --- | --- |
| **Külsős partner** | |  | | |
| **név** | **beosztás** | | **aláírás** | **megjegyzés** |
| **Varga András** | **TASZII Intézményvezető** | |  |  |
|  |  | |  |  |